Elizabeth Warren

Elizabeth Ann Warren (født Herring; 22. juni 1949 i Oklahoma City) er en amerikansk advokat og jusprofessor, med amerikansk konkurslovgivning som spesialitet. Fra januar 2013 er hun senator i USAs kongress, den første kvinnelige senator for delstaten Massachusetts.Fiery consumer advocate Elizabeth Warren beats Scott Brown in Massachusetts Senate race. Boston Globe 7. november 2012 Hun representerer Det demokratiske parti.

2010–2011 var hun fungerende sjef for det nyopprettede Consumer Financial Protection Bureau, men fikk ingen fast stilling fordi hun var svært upopulær blant republikanerne.Edward Wyatt og Ben Protess (5. mai 2011): Foes Revise Plan to Curb New Agency. The New York Times. 

Hun var leder i Congressional Oversight Panel fra opprettelsen 14. november 2008 til oktober 2010. Panelet var en del av den såkalte TARP-loven (Troubled Asset Relief Program), der kongressen ga sentralbanken lov til å bruke 700 milliarder dollar for å stimulere økonomien. Panelets oppgave er å se til at sentralbanken gjør jobben sin, samt komme med rapporter om økonomien.About the Congressional Oversight Panel . Fra nettsidene.

Warren har siden 1995 vært professor ved Harvard Law School i Cambridge i Massachusetts. Hun har forsket på årsaker til konkurser,  spesielt for privatpersoner, og vært rådgiver for nasjonalt lovarbeid innen området. I tillegg til faglitteratur har hun skrevet bøker om personlig økonomi for et mer generelt publikum.

Hun stilte som kandidat ved demokratenes primærvalg i 2020 9. februar 2019, men trakk seg 5. mars 2020.

 Senatsvalget 2012 
I september 2011 kunngjorde Elizabeth Warren at hun ønsket å stille i det demokratiske nominasjonsvalget i 2012, til det senatsmandatet fra Massachusetts som   republikaneren Scott Brown vant etter Ted Kennedys død.Associated Press (14. september 2011): Consumer advocate Elizabeth Warren launches US Senate campaign with tour of Massachusetts . Washington Post En valgkampvideo hun deretter publiserte om økonomisk politikk fikk stor oppmerksomhet.Greg Sargent: Class warfare, Elizabeth Warren style Washington Post, 21. september 2011 4. juni 2012 fikk hun 96% av stemmene på demokratenes delstatsmøte i Massachusetts. Det gjorde at hun ble partiets kandidat uten at det ble avholdt primærvalg.Adam Sorensen: After a Hard Month for Warren, Massachusetts Democrats Crown Their Nominee  Time Magazine, 4. juni 2012

I april 2012 skrev avisen Boston Herald at Harvard University hadde oppført Elizabeth Warren som indianer og trukket henne fram som en sine professorer med etnisk minoritetsbakgrunn for å møte anklager om for lite etnisk mangfold blant universitetsansatte.Hillary ChabotHarvard trips on roots of Elizabeth Warren’s family treeBoston Herald, 27. april 2012 Hun hadde også stått oppført som indianer i en oversiktsbok over juridiske professorer før hun kom til HarvardStephanie Ebbert: Directories identified Warren as minorityBoston Globe, 30. april 2012 Oppføringen var basert på Warrens selvbeskrivelse som hun bygde på uoffisiell familiehistorie om at hun skulle være 1/32 cherokee. Både Brown-kampanjenSteve LeBlanc: In Mass. US Senate race, a question of heritage The Seattle Times, 30. april 2012 og enkelte indianergrupperMJ Lee: Elizabeth Warren challenged by Cherokee group Politico, 30. mai 2012 kritiserte Warren for urettmessig å ha hevdet etnisk minoritetsbakgrunn, men Warren hevdet den eneste motivasjonen for oppføringen var ønsket om å bli invitert til sammenkomster med folk med samme bakgrunn som henne selvLucy Madison: Warren explains minority listing, talks of grandfather's "high cheekbones"CBSNews, 3. mai 20122 og at hun aldri hadde mottatt fordeler gjennom kvotering som følge av etnisk minoritetsstatus.Dan Ring: Elizabeth Warren makes emotional defense of Native American background after arriving in Springfield for Massachusetts Democratic convention Masslive.com, 1. juni 2012

5. september 2012 var Elizabeth Warren en av hovedtalerne på Demokratenes landsmøte i Charlotte, Nord-Carolina. Reaksjonen på talen og vurderingen av hvilken effekt den ville ha på hennes sjanse i senatsvalget var blandet.Chris Cillizza:
Democratic National Convention Night 2: Winners and Losers Washington Post, 5. september 2012Rob Gray: Elizabeth Warren is waning Boston Herald, 5. september 2012

 Presidentvalget 2020 
I slutten av desember 2018 kunngjorde Warren at hun hadde nedsatt en komité for å vurdere hennes muligheter til å stille som kandidat til presidentvalget 2020. Dette regnes i sin alminnelighet for innledningen til et reelt kandidatur.Senator Elizabeth Warren vil utfordre Donald Trump NRK.no, 31. desember 2018

1. januar 2019 kunngjorde Warren offisielt at hun stiller som kandidat ved presidentvalget i 2020. På grunn av skuffende resultater under primærvalgene trakk hun seg 5. mars 2020.

 Politisk profil 
Warren anses som en sterkere kritiker av amerikanske kapitalinteresser, «Wall Street», enn tradisjonelle demokratiske politikere.Matt Bai: In Clinton and Warren, competing messages for the middle class. New York Times, 5. september 2012. Hun har spesielt engasjert seg for forbrukeres rettigheter, men provoserer mange i finansbransjen:

«Det er umulig å kjøpe en brødrister som har 20% risiko for å ta fyr og brenne ned huset ditt. Men det er mulig å refinansiere et eksisterende hjem med et lån som har den samme 20% risikoen for å sette familien på gata.»Brady Dennis: Elizabeth Warren, likely to head new consumer agency, provokes strong feelings. Washington Post, 13. august 2010.

 Bibliografi 










 Referanser 

 Eksterne lenker 






Kategori:Senatorer fra Massachusetts
Kategori:Kvinnelige senatorer i USA
Kategori:Jusprofessorer
Kategori:Jurister fra USA
Kategori:Personer tilknyttet Harvard Law
Kategori:Personer fra Oklahoma City
Kategori:Kandidater til presidentvalget i USA 2020